Apple ส่ง “iPhone 11” ถึงมือลูกค้าที่แรกในไทยคนต่อคิวรอเพียบ!
Apple เปิดร้านส่ง “iPhone 11” ถึงมือลูกค้าที่แรกในไทย
Apple เปิดร้านส่ง “iPhone 11” ถึงมือลูกค้าที่แรกในไทย
18 ต.ค. 2562

ผู้สื่อข่าวรายงานว่า ในวันนี้ (18 ต.ค.62) แอปเปิล (Apple) เปิดให้ลูกค้ากลุ่มแรกรับเครื่อง iPhone 11 ในประเทศไทย ที่แอปเปิล สโตร์ สาขา ไอคอนสยาม ซึ่งปัจจุบันเป็นสโตร์แห่งแรกและแห่งเดียวในไทย โดยลูกค้ารายแรกที่มาต่อคิวซื้อเครื่องมาตั้งแต่ช่วงเวลาประมาณเที่ยงคืนของวันนี้ ซึ่งแอปเปิลได้ขยายเวลาเปิดให้บริการเป็นพิเศษในช่วงเวลา 8.00 น. จากปกติที่เปิดตามเวลาห้างสรรพสินค้าที่ 10.00 น. เพื่อให้ลูกค้าที่ต้องการซื้อ iPhone 11 ได้ก่อนใครในไทย รวมถึงจากผู้ให้บริการเครือข่ายด้วย
นอกจากนี้ ยังเปิดให้ลูกค้าที่สั่งจองสินค้าผ่านหน้าเว็บไซต์ของแอปเปิล นัดมารับสินค้าที่แอปเปิล สโตร์ ได้ทันที ซึ่งกลายเป็นช่องทางเดียวที่สามารถเลือกซื้อ iPhone 11 ได้ทุกสี เนื่องจากการเปิดจองของโอเปอเรเตอร์ก่อนหน้านี้ บางสีหมดแล้ว